**ŠTATÚT RADY PRE EURÓPSKU VEDNÚ POLITIKU V SLOVENSKEJ REPUBLIKE**

**Článok 1**

**Úvodné ustanovenie**

Tento štatút upravuje úlohy, zloženie a zásady činnosti Rady pre európsku vednú politiku v Slovenskej republike (ďalej len „rada“).

**Článok 2**

**Úlohy rady**

1. Rada je poradným orgánom ministra školstva, vedy, výskumu a športu (ďalej len „minister“) na účel zabezpečenia
2. európskej a medzinárodnej vedecko-technickej spolupráce Slovenskej republiky,
3. úloh spojených s implementáciou rámcového programu Európskej únie pre výskum a inovácie (ďalej len „rámcový program“) v Slovenskej republike,
4. úloh v oblasti infraštruktúry výskumu a vývoja,
5. úloh spojených s koordináciou aktivít, ktoré súvisia so zapájaním Slovenskej republiky do Vesmírneho programu Únie,
6. úloh, ktoré súvisia so zapojením Slovenskej republiky do európskych organizácií a medzinárodných organizácií zaoberajúcich sa výskumom a vývojom,
7. úloh, ktoré súvisia s implementáciou synergií medzi rámcovým programom a politikou Európskej únie pre znižovanie regionálnych rozdielov (ďalej len „kohézna politika“).
8. Rada najmä
9. vydáva odporúčania k smerovaniu vednej a technickej politiky v Slovenskej republike,
10. spolupodieľa sa na riadení implementácie rámcového programu v Slovenskej republike vydávaním stanovísk a odporúčaní a posudzuje jej výsledky,
11. spolupodieľa sa na riadení účasti Slovenskej republiky v infraštruktúrach výskumu a vývoja vydávaním stanovísk a odporúčaní a posudzuje jej výsledky,
12. spolupodieľa sa na riadení účasti Slovenskej republiky v medzinárodných organizáciách a medzinárodných iniciatívach zameraných na výskum a vývoj vydávaním stanovísk a odporúčaní a posudzuje jej výsledky,
13. spolupodieľa sa na implementácii synergií rámcového programu s kohéznou politikou v Slovenskej republike.

**Článok 3**

**Zloženie rady**

1. Rada sa skladá z predsedu a ďalších členov.
2. Predsedom rady je štátny tajomník Ministerstva školstva, vedy, výskumu a športu Slovenskej republiky zodpovedný za vedu a techniku (ďalej len „štátny tajomník“).
3. Ďalšími členmi rady sú
4. štátny tajomník Ministerstva hospodárstva Slovenskej republiky,
5. štátny tajomník Ministerstva zahraničných vecí a európskych záležitostí Slovenskej republiky,
6. štátny tajomník Ministerstva investícií, regionálneho rozvoja a informatizácie Slovenskej republiky,
7. štatutárny orgán organizácie zriadenej ministerstvom na plnenie úloh v rámci podpory výskumu a vývoja, vrátane podporných štruktúr rámcového programu,
8. štatutárny orgán Agentúry na podporu výskumu a vývoja,
9. zástupca Slovenskej akadémie vied,
10. zástupca Slovenskej rektorskej konferencie,
11. zástupca Zväzu priemyselných výskumných a vývojových organizácií,
12. zástupca Klubu 500,
13. generálny riaditeľ sekcie, v ktorej pôsobnosti je veda a technika (ďalej len „sekcia vedy a techniky“),
14. generálny riaditeľ sekcie, v ktorej pôsobnosti sú vysoké školy,
15. generálny riaditeľ sekcie, v ktorej pôsobnosti sú štrukturálne fondy EÚ,
16. generálny riaditeľ sekcie, v ktorej pôsobnosti je medzinárodná spolupráca a európske záležitosti,
17. riaditeľ odboru, v ktorého pôsobnosti je európska a medzinárodná vedná politika,
18. riaditeľ odboru, v ktorého pôsobnosti je implementácia štátnej politiky, európskych a medzinárodných iniciatív výskumu a vývoja,
19. riaditeľ odboru, v ktorého pôsobnosti sú stratégie a koncepcie v oblasti vedy, výskumu a vysokých škôl,
20. vedúci oddelenia, v ktorého pôsobnosti je vesmírna politika.
21. Člena rady podľa
    1. odseku 3 písm. f) vymenúva a odvoláva minister na návrh Slovenskej akadémie vied,
    2. odseku 3 písm. g) vymenúva a odvoláva minister na návrh Slovenskej rektorskej konferencie,
    3. odseku 3 písm. h) vymenúva a odvoláva minister na návrh Zväzu priemyselných výskumných a vývojových organizácií a
    4. odseku 3 písm. i) vymenúva a odvoláva minister na návrh Klubu 500.
22. Členstvo v rade zaniká
23. doručením písomného oznámenia o vzdaní sa členstva predsedovi rady alebo dňom uvedeným v tomto oznámení, ak ide o členov rady podľa odseku 3 písm. f) až i),
24. skončením výkonu funkcie, ktorá sa viaže na funkciu predsedu rady alebo na funkciu ďalšieho člena rady,
25. skončením pracovnoprávneho vzťahu so Slovenskou akadémiou vied alebo s organizáciou Slovenskej akadémie vied, ak ide o člena rady podľa odseku 3 písm. f),
26. odvolaním aj bez uvedenia dôvodu, ak ide o členov rady podľa odseku 3 písm. f) až i), alebo
27. smrťou člena rady alebo jeho vyhlásením za mŕtveho.
28. Členstvo v rade je čestné a bez nároku na odmenu.

**Článok 4**

**Organizácia činnosti rady**

1. Predseda rady najmä
2. riadi činnosť rady,
3. zodpovedá za činnosť rady ministrovi,
4. zvoláva a vedie zasadnutie rady a navrhuje program zasadnutia,
5. schvaľuje zápisnicu zo zasadnutia rady.
6. Úlohy predsedu rady v čase jeho neprítomnosti na zasadnutí rady plní ním poverený člen rady.
7. Rada má tajomníka, ktorým je zamestnanec sekcie vedy a techniky. Tajomníka rady vymenúva a odvoláva predseda rady na návrh generálneho riaditeľa sekcie vedy a techniky. Tajomník rady nie je členom rady.
8. Tajomník rady najmä
9. koordinuje prípravu podkladov na zasadnutie rady,
10. zabezpečuje organizačne a administratívne prípravu zasadnutí rady a hlasovania elektronickou formou,
11. zabezpečuje vyhotovenie návrhu zápisnice zo zasadnutia rady a zaslanie schválenej zápisnice členom rady,
12. koordinuje konečnú úpravu schválených dokumentov a ich predloženie ministrovi podľa pokynov predsedu rady.
13. Rada môže na podporu svojej činnosti vytvárať pracovné skupiny.
14. Administratívne činnosti spojené so zabezpečovaním činnosti rady zabezpečuje sekcia vedy a techniky.

**Článok 5**

**Zasadnutie rady**

1. Zasadnutie rady sa koná podľa potreby, najmenej raz ročne. Predseda rady zvolá zasadnutie rady vždy, ak o to požiada najmenej tretina členov rady.
2. Pozvánku na zasadnutie rady, program a materiály určené na zasadnutie rady zasiela tajomník rady členom rady elektronicky.
3. Zasadnutie rady je neverejné. Predseda rady môže na návrh člena rady alebo aj bez návrhu prizvať na zasadnutie rady ďalšie osoby.
4. Člen rady môže poveriť inú osobu, aby ho na zasadnutí rady zastúpila; zástupca má na zasadnutí rady práva člena rady v plnom rozsahu. Ak sa člen rady nemôže zúčastniť na zasadnutí rady, je povinný oznámiť svoju neprítomnosť vopred tajomníkovi rady.
5. Rada je uznášaniaschopná, ak je prítomná nadpolovičná väčšina všetkých členov rady.
6. Rada prijíma svoje závery formou uznesenia, ktoré má pre ministra odporúčací charakter. Uznesenie je prijaté, ak za jeho prijatie hlasuje nadpolovičná väčšina prítomných členov rady. Pri rovnosti hlasov rozhoduje hlas predsedu rady.
7. Zasadnutie rady možno uskutočniť aj prostredníctvom videokonferencie alebo inými prostriedkami informačnej a komunikačnej technológie bez fyzickej prítomnosti členov rady.
8. V odôvodnených prípadoch možno na základe rozhodnutia predsedu rady hlasovať elektronicky. Pri elektronickom hlasovaní tajomník rady elektronicky zašle členom rady potrebné podklady. Členovia rady svoje vyjadrenia zasielajú na adresu elektronickej pošty určenú tajomníkom rady v lehote určenej predsedom rady, ktorá je najmenej tri pracovné dni. Ak  sa v určenej lehote člen rady nevyjadrí, platí, že s predloženým návrhom súhlasí; na účely hlasovania elektronickou formou nemôže byť člen rady zastúpený inou osobou. Uznesenie rady pri hlasovaní elektronickou formou je prijaté, ak za jeho prijatie hlasuje nadpolovičná väčšina všetkých členov rady. Pri rovnosti hlasov rozhoduje hlas predsedu rady. Predseda rady oznámi výsledok hlasovania všetkým členom rady.

**Čl. 6  
Zápisnica**

1. Zo zasadnutia rady vyhotoví tajomník rady návrh zápisnice zo zasadnutia rady, ktorý schvaľuje a podpisuje predseda rady. Návrh zápisnice obsahuje prezenčnú listinu a prijaté uznesenia.
2. Ak sa hlasovalo elektronicky, po ukončení elektronického hlasovania tajomník rady o elektronickom hlasovaní vypracuje návrh zápisnice, ktorý schvaľuje a podpisuje predseda rady. Zápisnica o elektronickom hlasovaní obsahuje najmä
   1. lehotu na hlasovanie,
   2. výsledok hlasovania,
   3. uznesenia rady a prípadné pripomienky členov rady.
3. Tajomník rady zabezpečí do piatich pracovných dní odo dňa zasadnutia rady doručenie návrhu zápisnice všetkým členom na pripomienkovanie. Predseda rady určí na pripomienkovanie zápisnice lehotu najmenej päť pracovných dní od jej doručenia.

**Článok 7**

**Záverečné ustanovenie**

Zmeny a doplnenia tohto štatútu sa vykonávajú príkazom ministra.